bg en bg ru uk bg bg uk ru bg bg bg ru bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
15-годишен пианист свири на улицата във Варна, за да събере средства за конкурси | milostiv.org
English | Присъединете се към нас
15-годишно момче свири класическа музика на улицата във Варна, за да си осигури финансови средства за участието в конкурси и фестивали. Съдбата до този момент не е била особено благосклонна към Тонислав Троев от Шумен, но талантът и решителността му го водят напред.
Родителите на младия музикант са учители. Издържат се със заплатата на майка му, баща му е безработен.
Момчето за първи път докосва клавишите на 6 години. Липсата на пари неведнъж го отделя от музиката, но никога не сломява любовта му към нея. „Свирим така по алеите. Трябва по някакъв начин. Иначе ако си стоя вкъщи пък нищо няма да се случи”, казва Тонислав Троев.
Така улицата се превръща в концертна зала за Тони, а публика са му случайните минувачи. И те никога не остават безразлични.
„Oрганизирането на един концерт е нещо много трудно. А тук не се налага да се извършват някакви по-специални дейности”, казва бащата на младия пианист Светослав Троев.
Момчето признава, че е щастливо. За него всеки ден е концерт и не се срамува от мястото, където може да покаже таланта си, дори напротив.
„Няма по-голяма сцена от една алея, където се разхождат хората и могат да споделят с теб своите чувства, своето мнение относно музиката, която свириш. По този начин, по който аз представям своето творчество, аз показвам на всички тези хора, които са около мен, моя стил, моя начин да изразявам себе си. И смятам, че това е един абсолютно правилен начин”, категоричен е Тонислав.
Тони, в чийто репертоар има близо 500 произведения, свири на улицата през цялото минало лято и събира средства да се яви на 11 конкурса. Резултатът не изненадва тези, които са имали щастието да го чуят поне веднъж.
„Имам 11 призови награди благодарение именно на тези средства, които ние си спечелихме тук от варненци, за което ние сме много благодарни”, казва пианистът.
Ученикът мечтае някой ден съдбата да му позволи да издаде албум със своя музика. Вече има три авторски произведения.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org